অনুষ্ঠানে উপস্থিত সুশীল সমাজ, শিক্ষক ও শিক্ষার্থীদের অভিভাবকদের উদ্দেশে তিনি বলেন, আজকে আমরা আমাদের ছেলে-মেয়েদের মুখগুলোকে পাঠ্য বইয়ের পাতায় গুজিয়ে রাখছি। জিপিএ-৫ না পেলে জীবনটাই নাকি বৃথা। আজকে শিশু-কিশোরদের খেলাধুলা ও সংস্কৃতি চর্চার সুুযোগ নেই। ফলে তারা তাদের ভেতরকার মানবিকতাটাকে হারিয়ে ফেলছে। ধীরে ধীরে সমাজ ও দেশ ধ্বংসের পথে চলে যাচ্ছে। এ অবস্থা থেকে উত্তরণের জন্য সংস্কৃতি চর্চার কোনো বিকল্প নেই।